**RAPORT I AUDITUESËVE TË PAVARUR**

**SHOQËRIA “OPERATORI SHPËRNDARJES ENERGJISË ELEKTRIKE” SH.A.**

**(Për vitin ushtrimor të mbyllur më datë 31 dhjetor 2014)**

**NIPT: K72410014H**

**Tiranë, më 20/07 /2015**

**RAPORTI I AUDITUESËVE TË PAVARUR**

**Drejtuar:**

**Këshillit Mbikëqyrës të Shoqërisë,**

**Administratorit të Shoqërisë, Zotit Adrian ÇELA.**

Ne kemi audituar Pasqyrat Financiare të Shoqërisë "Operatori i Shpërndarjes Energjisë Elektrike”sh.a. , të cilat përmbajnë; Pasqyrën e Pozicionit Financiar më datë 31 dhjetor 2014, Pasqyrën e të Ardhurave dhe Shpenzimeve (gjithëpërfshirëse), Pasqyrën e Fluksit të Parasë dhe të Ndryshimeve në Kapital për këtë vit ushtrimor, si dhe një përmbledhje të politikave kontabile dhe të tjera shënime shpjeguese.

**Përgjegjësitë e Drejtimit të Shoqërise “OSHEE” sh.a.**

Drejtimi i shoqerise “OSHEE” sh.a është përgjegjës për përgatitjen dhe paraqitjen e sinqertë të këtyre Pasqyrave Financiare, në përputhje me Standartet Ndërkombëtare të Raportimit Financiar (SNRF), dhe kontrollit të brendshëm, të cilat Drejtimi i përcakton si të nevojshëm për të mundësuar përgatitjen e Pasqyrave Financiare, që janë pa gabime materiale, qoftë për shkak të mashtrimit apo të gabimeve.

**Përgjegjësitë e Audituesit të Pavarur**

Përgjegjësia jonë është të shprehim një opinion për pasqyrat financiare duke u bazuar në auditimin e kryer. Ne kryem auditimin tonë në përputhje me Standardet Ndërkombëtare të Auditimit.

Megjithatë, për arsye të çështjeve që përshkruhen tek paragrafi për "Bazat e Refuzimit të Dhënies së Opinionit", ne nuk ishim në gjëndje të siguronim të dhëna të mjaftueshme dhe të përshtatshme auditimi për të krijuar një bazë për dhënien e opinionit.

**Bazat për Refuzimin e Dhënies së Opinionit**

1. Pasqyrat financiare janë përgatitur duke supozuar se shoqëria do të vazhdojë në vijimësi. Siç është përshkruar në shënimin 4.2 të pasqyrave fnanciare, humbjet e mëdha që ka pësuar shoqëria në vite dhe defiçiti i ndjeshëm në kapitalin neto konfirmojnë situatën e vështirë financiare të saj dhe faktin pse shoqëria është vendosur nën administrim 100% nga qeveria. Pasqyrat financiare të shoqërisë për vitin që mbyllet më 31 dhjetor 2014 raportojnë një humbje neto prej 4,510,485 mijë lekësh dhe një kapital negativ prej 71,248,356 mijë lekësh. Ne jemi në dijeni se në fund të tetorit 2014, Qeveria shpalli platformën për Rimëkëmbjen e sistemit energjitik (*materializuar në dokumentin e 25 shkurtit 2015 “Plani i Rimëkëmbjes Financiare të Sektorit të Energjisë”*), me objektiva të detajuara, në veçanti për OSHEE sh.a. me synim uljen e humbjeve teknike e jo teknike dhe rritjen e arkëtimeve, duke angazhuar ministritë e linjës dhe institucione të tjera shtetërore për arritjen e objektivave. Shoqëria ka përgatitur një vlerësim të hollësishëm të vijimësisë duke paraqitur angazhime dhe masat ndërinstitucionale të mbikqyrura nga Qeveria në përmirësimin e situatës ekonomike e financiare ku në këtë dokument prezantohet përmirësimi i kapitalit të vet nga defiçiti prej -71 miliard leke në -43 miliard lekë në vitin 2019, duke siguruar vijimësinë e aktivitetit të Shoqërisë.

Ne jemi në dijeni referuar pikes 4.2 për një përmirësim të përformormacës financiare për vitin janar – prill 2015 por kjo është bindëse nëse për të paktën 2 deri në 3 vjet radhazi bëhët materalizimi i këtij plani rimëkëmbje energjitike, në vecanti për OSHEE sh.a.

Rrjedhimisht, ekzistenca e pasigurisë në lidhje me vijimësinë mund të çojë në ndryshime të vlerësimeve financiare që mund të impaktonin materialisht pasqyrat financiare.

1. Pasqyrat Financiare për vitin që mbyllet më 31 dhjetor 2012 të audituara nga Ernst &Young dhe për vitin që mbyllet më 31 dhjetor 2013 të audituara nga BDO sh.p.k nuk janë miratuar nga MZHETTS.Duke qënëse balancat e hapjes dhe efektet e mundshme të tyre janë përcaktuese edhe për paraqitjen e sakte të pasqyrave financiare dhe shenimeve te tyre të vitit 2014, ne nuk jemi në gjendje për të shprehur një opinion mbi Pasqyrat Financiare për vitin 2014 përsa i përket çeljeve të llogarive ose për ndonjë të dhënë financiare krahasuese të vitit 2013.Nje opinion përfundimtar me të qartë për këtë pikë do të dalë në raportin përfundimtar 2011-2014.
2. Në Pasqyrat Financiare të shoqërisë ekziston një mospërputhje e llogarive të arkëtueshme midis sistemit faturimit&arkëtimit (billing-ut) dhe të pozicionit financiare "Të arkëtueshme" (kontabiliteti) për gjëndjen e klientëve më 31 dhjetor 2014 (*faturat e papaguara nga abonentët për energjinë elektrike*).Manaxhimi është në dijeni të këtyre mospërputhjeve pasi diferenca kanë rezultuar edhe në periudhat e mëparshme si dhe gjatë vitit 2014.Shoqëria gjatë vitit 2014 nuk ka bërë të mundur identifikimi plotësisht të këtyre diferencave.Sipas të dhënave të siguruara nga Departamentit ekonomik i shoqërisë "OSHEE"sh.a është aritur të kryhen akt- rakordime me të gjitha Filialet e Postës Shqiptare dhe rezulton se vlera e mbajtur me inisiativë nga Posta Shqiptare sh.a të vlerave të arkëtuara nga klientët arrin në shumën prej 1,029,154 mije (*për periudhën 01.01.2010deri31.10.2014* ), ndërsa mospërputhje midis sistemit "billing-ut" (faturim&arketim) dhe kontabilitetit arrijnë në vlerën 1,318,805.7 mijë lekësh në dt.31.12.2014.Grupi i auditoreve të pavarur nuk ishte në gjendje të gjykojë sipas informacionit të vënë në dispozicion nga shoqëria edhe me metoda alternative për të verifikuar plotësinë, ekzistencën dhe vlerësimin për këtë pozicion financiar në Pasqyrave Financiare.
3. Shoqëria ka filluar inventarizimin fizik të aktiveve afatgjata materiale por akoma nuk ka përfunduar, si rrjedhim rezultatet e inventarizimit nuk janë përcaktuar ende deri në datën e lëshimit të këtij opinioni auditimi.Meqënëse aktivet afatgjata materiale përbëjnë 61% të totalit të aktiveve dhe vendosja e tyre është në territore të pa-mbrojtura pas përfundimit total të inventarizimit fizik, rezultatet e inventarizimit mund të kenë efekte materiale në Pasqyrat Financiare.Ne nuk ishim në gjëndje të siguronim evidencë të mjaftueshme dhe të përshtatshme auditimi për të verifikuar plotësinë, ekzistencën dhe vlerësimin e këtyre aseteve më 31 dhjetor 2014.
4. Shoqëria "OSHEE" sh.a (Ish -Çez-Shperndarje) në periudhën kur është shkëputur nga KESH sh.a ka marrë prej tij edhe detyrimet për shlyerjen e disa kredive të investuara në rrjetin e shpërndarjes së energjisë elektrike.Nga krahasimi i borxhit të pa-shlyer deri më 31 dhjetor 2014 sipas konfirmimeve të KESH sh.a dhe kontabilitetit të Shoqërisë "OSHEE" sha. ka një mospërputhje prej 585,714,7 mijë lekësh (*Pasqyrat Financiare të Shoqërisë tregojnë një borxh më të madh lidhur me principalin*), kjo ka rezultuar si rezultat i llogaritjes së shpenzimeve për interesa më shumë se skedulimi i huave përkatëse në periudhën e administrimit Çez-shperndarje.Po kështu nga krahasimi i borxhit për mospagim të interesave deri më 31dhjetor 2014 midis konfirmimeve të KESH sh.a.dhe kontabilitetit të Shoqërisë ka mospërputhje.Si rrjedhim, ne nuk ishim në gjëndje të siguronim evidencë të mjaftueshme dhe të përshtatshme auditimi për të verifikuar vlerësimin dhe paraqitjen e këtyre kredive dhe shumës së interesave të lidhura me to.
5. Shoqëria ka paraqitur pozicionin financiar”Huatë” në Pasqyrat Financiare të saj më 31 dhjetor 2014 dhe 2013 me Norma interesi nën normat e tregut. Shoqëria nuk i ka njohur huatë me vlerë të drejtë në momentin e njohjes fillestare kur është shkëputur nga KESH sh.a dhe me kosto të amortizuar në vijim, sipas SNK 39:”Instrumentet Financiare: Njohja dhe Matja”. Gjithashtu shoqëria nuk ka dhënë informacione shpjeguese për analizën e sensitivitetit dhe vlerës së drejtë (fair value), të cilat kërkohen nga IFRS 7 “Instrumentat Financiarë: Dhënie Informacionesh Shpjeguese”. Si pasojë e natyrës së regjistrimeve kontabël dhe mungesës së dokumentacionit mbështetës të përshtatshëm për gjykim, ne nuk mundëm të përcaktojmë çfarë rregullimesh mund të ishin të nevojshme në Pasqyrat Financiare të shoqërisë.
6. Shoqëria nuk ka arritur të finalizojë rakordimin e llogarive tregtare të pagueshme ndaj KESH sh.a. Nga krahasimi i të pagueshmëve tregtare të pa shlyera deri më 31 dhjetor 2014 midis konfirmimeve të KESH sh.a. dhe kontabilitetit te Shoqërisë ka një mospërputhje prej 7,516,984 mijë lekësh.Këto mospërputhje lidhen me mospranimin e faturave tatimore për vitin 2012 dhe llogaritjen e penaliteteve (*interesa për pagesa të vonuara, parregullsitë në fatura për periudhën e detyrimeve që i përkasin para vitit 2013*).Aktualisht të dy shoqëritë po punojnë për rakordimin e llogarive bazuar edhe në një marrëveshje mirëkuptimi ndërinstitucionale.Si rrjedhim, ne nuk ishim në gjëndje të siguronim evidencë të mjaftueshme dhe të përshtatshme auditimi për të arritur në konkluzionin nëse detyrimet tregtare ndaj KESH sh.a më 31 dhjetor 2014 janë raportuar saktë.
7. Shoqëria nuk ka arritur të finalizojë rakordimin e llogarive tregtare të pagueshme ndaj OST sh.a. Nga krahasimi i të pagueshmeve tregtare të pa shlyera deri më 31 dhjetor 2014 midis konfirmimeve të OST sh.a dhe kontabilitetit të Shoqërisë ka një mospërputhje prej 2,453,326.5mijë lekësh.Këto mospërputhje lidhen me mospranimin e faturave tatimore për vitin 2012 dhe llogaritjen e penaliteteve (*interesa për pagesa të vonuara, parregullsitë në fatura për periudhën e detyrimeve që i përkasin para vitit 2013*). Aktualisht të dy shoqëritë po punojnë për rakordimin e llogarive. Si rrjedhim, ne nuk ishim në gjëndje të siguronim evidencë të mjaftueshme dhe të përshtatshme auditimi për të arritur në konkluzionin nëse detyrimet tregtare ndaj OST sh.a më 31 dhjetor 2014 janë raportuar saktë.
8. Shoqëria "OSHEE"sh.a dhe Posta Shqiptare sh.a nuk ka arritur të finalizojë rakordimin e llogarive tregtare të pagueshme, për periudhën 01.01.2010-31.10.2014. Ne konstatojmë se gjatë procesi të rakordimit kanë rezultuar këto diferenca: (i) shuma prej 1,029,154 mije leke janë mbajtje fondesh nga Posta Shqiptare, (ii) shuma prej 459,269 mije leke janë fatura shërbimi të Postës *(komisionim , shërbim, shpërndarje fature)* të pambritura në OSHEE ( ish- Çez-Shperndarje),(iii)shumaprej 65,167.9mijeleke fatura të parakorduar (*dubluara,Posta ka faturuar dyherë për të njëjtin muaj*). Pra, nga krahasimi i të pagueshmeve tregtare më 31 dhjetor 2014 midis konfirmimeve të Posta Shqiptare dhe kontabilitetit të Shoqërisë, ka mospërputhje prej 898,740,2 mijë lekësh.Këto mospërputhje i referohen faktit që Posta i ka mbajtur Shoqërisë një pjesë të arkëtimeve që mbledh nga faturat e energjisë elektrike si kompensim të detyrimeve që ka Shoqëria.Posta Shqiptare sh.a nuk e njofton Shoqërinë për shumat e mbajtura nga arkëtimet e faturave të energjisë për mbylljen e detyrimeve dhe si rrjedhim në kontabilitetin e Shoqërisë këto veprime nuk gjejnë pasqyrim. Po kështu nuk rezulton që vitet e fundit të jetë kryer ndonjë rakordim me Postën Shqiptare sh.a. për sqarimin e këtyre transaksioneve.Si rrjedhim, ne nuk ishim në gjëndje të siguronim evidencë të mjaftueshme dhe të përshtatshme auditimi për të arritur në konkluzionin nëse detyrimet tregtare ndaj Postës Shqiptare sh.a më 31 dhjetor 2014 janë raportuar saktë.

**Refuzim i Dhënies së Opinionit**

Për shkak të rëndësisë së çështjeve të përshkruara në paragrafin per "Bazat e refuzimit të dhënies së opinionit", ne nuk kemi qënë në gjëndje të sigurojmë evidencë të nevojshme auditimi për të bazuar opinionin tonë. Rrjedhimisht, ne nuk shprehim një opinion mbi Pasqyra Financiare të vitit 2014.

**Theksim i çështjeve**

Pa dashur të shtonin problemet në opinion, tërheqim vëmendjen:Në Shënimin 5 i cili përcakton se çertifikatat e pronësisë së tokave dhe ndërtesave të Shoqërisë, të cilat duhet të tranferoheshin nga Korporata Elektroenergjitike Shqiptare sh.a., gjatë momentit të shpërndarjes së Shoqërisë ende nuk janë finalizuar. Rrjedhimisht, këto toka dhe ndërtesa nuk janë regjistruar në mënyrë të rregullt në Regjistrin e Hipotekës.

**Ekspertë Kontabël të Regjistruar (EKR/CPA)**



Tirane, më 20/07/2015